סול איטר

**סול איטר** (באנגלית: **Soul Eater**, ביפנית: **ソウルイータ**, תרגום חופשי: אכלן הנשמות) הוא כותר מאנגה שנוצר על ידי אטסושי אוקובו.

העלילה מתרחשת באקדמיה המכשירה סטודנטים שחציים הופכים לנשק וחציים מייסטרים (נושאי נשק) אשר עובדים בשותפות כדי שיוכלו לתפוס ביחד 99 נשמות של קישינים (אנשים או מפלצות מרושעים) ונשמה אחת של מכשפה כדי שיוכלו להעלות את רמתם בכוח ובכך לצאת לשיתופי פעולה עם השיניגאמי המנהל את האקדמיה.

סול איטר ידועה בסגנון האיור הלא שגרתי המצוי באנימות ומאנגות (כמו למשל לשמש ולירח יש פרצופים, אך לרוב מפחידים) ויותר מושפעת ברובה מאמנות נוסח טים ברטון, שכן אוקובו הודה שאכן ישנה השפעה ממנו ומהעולם של הארי פוטר.

המנגה יצאה בין השנים 2004–2013 ובעקבות הצלחתה הופקה לה סדרת אנימה אשר הכילה 51 פרקים ושודרה בין השנים 2008–2009, שלושה משחקים שיצאו לשלוש קונסולות שונות (wii, פלייסטיישן 2 ונינטנדו DS) וכן יצא ספין אוף הנקרא ״!Soul Eater NOT" אשר היה רץ בין השנים 2011–2014 (ואף יצאה לו אנימה שהכילה 12 פרקים בשנת 2014) והיווה כפריקוול מקדים לסדרה עצמה.

## עלילה

העלילה מתמקדת בשתי דמויות מרכזיות: מאקה אלברן וסול איטר אוואנס, אשר מתגוררים יחד ולומדים ביחד באקדמיית DWMA (ראשי תיבות של Death Weapon Meister Academy) הנמצאת בעיר דמיונית בשם עיר המוות ( בתרגום חופשי: Death City) הנמצאת בנבדה, ארצות הברית. השניים עובדים ביחד כצוות ויוצאים להרפתקאות אשר במסגרתן הם מתמודדים לעבוד יחד כצוות כנגד אויבים שונים אותם הם צריכים להרוג ולאסוף 99 נשמות שלהם, ביחד עם נשמה נוספת של מכשפה כדי שבסופו של דבר, מאקה תזכה לעבוד עם שיניגאמי בדומה לאביה (שבניגוד אליה, הופך לנשק ועד היום נושא את התואר ״חרמש המוות״ הודות לכך שהוא ושותפו דר' סטיין הצליחו לעמוד במשימה). בסוף כל קרב, סול אוכל את הנשמה של האויב (ומשם שמו). בנוסף אליהם, מתלווים אליהם גם הצוותים של בלק סטאר וטסובאקי נאטסוקסה ושל דת' דה קיד ביחד עם התאומות ת'ומפסון.

### דמויות ראשיות

* **מאקה אלברן -** הדמות הראשית. מאקה היא נערה שאפתנית אשר מקווה ביום מן הימים להילחם לצידו של שיניגאמי. מאקה ידועה כחרוצה וחכמה ותמיד נלחמת למען כל מה שצודק ונכון וזאת למרות שהיא דמות אופטימית ביותר ומתחברת בקלות לכולם. אביה הפך להיות הנשק הרשמי של שיניגאמי ולמרות זאת, מאקה לא אוהבת את אביה בעקבות נטיותיו לרדוף שמלות, מה שגרם לאימה לעזוב אותו ואת עיר המוות. שותפתו של סול איטר אוואנס.
* **סול איטר אוואנס -** שותפה של מאקה אלברן. קרוי כך משום היותו זולל את נשמות היצורים המרושעים לאחר שהורג אותם. יכול להפוך לחרמש אשר הלהב שלו חצי שחור חצי אדום ועם המוט מופיעות עיניו. דמותו של סול עצמו היא לרוב ההפך ממאקה: מרוב שהיא אקטיבית, הוא יותר אדיש ופאסיבי. כמו כן, סול גם רוכב על אופנוע משלו.
* **בלאק סטאר -** יליד שבט הכוכב (מה שמסביר את הקעקוע של הכוכב על זרועו הימנית). בנו של הנינג'ה וויט סטאר, אשר היה ידוע כמתנקש גדול. לאחר שהוריו מתו, הוא הועבר לעיר המוות ושם גדל. ידוע כרברבן גדול המשתחצן רבות על כוחו ומשוויץ רבות על יכולותיו. שותפה של טסובאקי נאטסוקאסה.
* **טסובאקי נאטסוקאסה -** שותפתו של בלאק סטאר. בדומה לו, גם היא גדלה בכפר. יכולה להפוך ליותר מנשק אחד. הנשקים אליהם היא הופכת הם: פצצת עשן, שוריקן, קטאנה, חרב. בניגוד לבלאק סטאר, טסובאקי עצמה עדינה, מנומסת, שקטה, מופנמת, חכמה וגבוהה (בעוד שבלאק סטאר עצמו נמוך ממנה).
* **דת' דה קיד** (ילד המוות בתרגום חופשי) **-** בנו של שיניגאמי. למרות שהוא בעל פטור מללכת לאקדמיית DWMA בשל היותו יורש של אביו בתפקיד השיניגאמי, החליט ללכת ללמוד בכל זאת. קיד ידוע כבעל חזות חכמה במיוחד, אותה ירש מאביו אך עם זאת בעל OCD המפתח אובססיביות כלפי סימטריה (כמו למשל הוא מודה לא מעט פעמים כי המספר 8 הוא מספר המזל החביב עליו). שותפן של ליז ופטי ת'ומפסון
* **אליזבת' (ליז) ת'ומפסון -** אחת משותפותיו של דת' דה קיד. תאומתה של פטי ת'ומפסון. בצעירותן גדלו ברחובות ברוקלין בתור עברייניות. ליז, ביחד או לחוד עם פטי, הופכת לאקדח. ליז גבוהה ודמותה מאופיינת בתור רציונלית ובוגרת, אך פחדנית במיוחד.
* **פטרישיה (פטי) ת'ומפסון -** אחת משותפותיו של דת' דה קיד. תאומתה של ליז ת'ומפסון. בצעירותן גדלו ברחובות ברוקלין בתור עברייניות. פטי, ביחד או לחוד עם ליז, הופכת לאקדח. פטי נמוכה ודמותה מאופיינת בתור אמיצה, היפראקטיבית ואף אינפנטילית (למשל היא מסוגלת לקחת דפי מבחן שלמים ולבנות מהם ג'ירפה בזמן שנדמה שהיא עונה על המבחן עם צבע).

### דמויות משנה

* **שיניגאמי -** מנהל האקדמיה ואביו של דת' דה קיד. מכשיר את תלמידיו למען יעבדו עימו בעתיד. ייסד את עיר המוות ואף הטביע עצמו בתוכה, כך שלא יוכל להתנתק ממנה גם אם יחפוץ בכך. שיניגאמי ידוע כדמות עליזה במיוחד אך לא מפחדת לעמוד מול אויבים בקשיחות.
* **ספיריט אלברן ״חרמש המוות״ -** אביה של מאקה. ספיריט מסוגל להפוך לצלב או לפחות להפוך את ידו לחרמש. היה שותפו של דר' סטיין בעבר, אך בגלל שלא הסתדרו ביניהם, עבר לשתף פעולה עם אימה של מאקה, אשר ילדה אותה כאשר היה בן 18 כשלאחר מכן התחתנו. ספיריט ידוע כרודף שמלות ובשל נטיותיו לכך, הוא ואשתו התגרשו טרם תחילת העלילה והלה עזבה את העיר ויצאה למסע שמעולם לא חזרה ממנו. מנסה להתקרב רבות לבתו אך נכשל בכך לא מעט פעמים (מוטיב נפוץ במהלך העלילה).
* **דר' פרנקן סטיין -** המורה בכיתה של הדמויות הראשיות. שותפו של ספיריט בעבר. בעל מעבדה הנמצאת בקצה העיר. נטען כי הוא זה שהפך את סיד בארט לזומבי. מסייע רבות לדמויות הראשיות במהלך העלילה.
* **סיד בארט -** זומבי אשר קם לתחייה בשביל לאמן את מאקה ובלאק סטאר כדי למנוע את סילוקם מהאקדמיה בעקבות כך שלא הצליחו להשיג אף נשמה של יצור מרושע. לאחר שמשימה זו הושלמה, סיד נשלח מטעם האקדמיה לרגל אחר פועלן של המכשפות כדי לברר את זממן כדי שיוכל לתרום לאקדמיה כפי שתרם כאשר היה מורה שם טרם מותו. שותפה של נייגוס.
* **בלייר -** מכשפה. מסוגלת להפוך לחתולה סגולה. בעלת כוחות קסם חזקים הנעים ומבוססים על דלעת. בלייר לרוב משמשת כתפקיד קומי משני כאשר נטיותיה לרוב להיחשף מול סול (או מול בנים רבים) בעירום, מה שגורם להם לאבד לידה שליטה, שכן לרוב גם מתהלכת בלבוש מינימלי.
* **אקסקליבר -** כשמה של החרב האגדית (שכן, זוהי גם צורתו המקורית). יצור לבן ונמוך אשר בדומה לבלאק סטאר, גם מתרברב רבות ומשוויץ על עצמו לא מעט. כל מי שבסביבתו נאלץ לסבול אותו וברגע שמדברים איתו עליו, הוא עושה מין פרצוף מעוקם. ועם זאת, מסוגל לתת כוחות אדירים למי שיישא אותו וישתף איתו פעולה.
* **קרונה גורגון -** אנדרוגינוס אשר זהותו המינית לא ברורה (למרות שבמנגה מתייחסים אליו כזכר ואילו באנימה כנקבה). הצאצא של מדוזה, אשר מתעללת בו/בה רבות בילדותו/ה. דמו/ה של קרונה שחור, מה שגרם בקרב הראשון מול סול ומאקה כאשר הביס/ה את סול איטר לאבד המון דם, אך לערבבו עם דם שחור, מה שגורם לסול ומאקה להיכנס לטירוף בהמשך העלילה. לקרונה אין חברים מלבד ראגנרוק, השותף שלו/ה. מאקה היא היחידה שהתחברה עימו/ה.

### הרעים

* **מדוזה גורגון -** הנבלית הראשית ואימו/ה של קרונה. מכשפה אשר מאמינה כי יכולה להשיג כל מה שתרצה, כולל בנסיונותיה לפתות את דר' סטיין ללכת עימה. כוחותיה של מדוזה מבוססים על נחשים וחצים. כאשר דר' סטיין מביס אותה בסוף הקרב שהתחולל במהלך חגיגות יום השנה לאקדמיה, היא הופכת לנחש ומשתלטת על גופה של ילדה קטנה בשם רייצ'ל במטרה ותוכל להישאר בעיר המוות ולנסות להפיל אותה מבפנים וכן להשתלט בחזרה על קרונה. רבה רבות עם אחותה אראקנה.
* **ארוקה פרוג -** מכשפה אשר הולכת עם מדוזה. תחילה מתעבת אותה אך לאחר שמדוזה הורגת את אחת מאחיותיה של מיזונה, מבינה ארוקה שאין לה ברירה. יכולה להפוך לצפרדע ואף משתמשת בפצצות צפרדע.
* **מיזונה -** קבוצה של מכשפות שנשמעות כמו עכברושים ואף הופכות אליהן. יכולות להתאגד ביחד ולהפוך למיזונה, מכשפה אנושית שמסוגלת לדבר. משתפות פעולה עם מדוזה.
* **דימון איי/פרי** (עין השד/חופשי בתרגום חופשי) **-** אסיר שברח. משתף פעולה עם מדוזה. ישב במאסר בגלל שגנב את עינה השמאלית של מאבה. פרי הוא אדם זאב חזק במיוחד ונחשב כבן אלמוות.
* **ארקנה גורגון -** אחותה הגדולה של מדוזה. מנהיגה את קבוצת ארקנופוביה ומנהלת צבא עצום. כוחותיה של אראקנה מבוססים על עכביש (ומשם שמה).
* **גיריקו -** עובד עבור ארקנה. במקור נשק שיכול להצתוות עם מייסטר אך מעדיף לעבוד לבד. גיריקו בעל כוחות מסור. חי על לחימות.
* **מוסקיטו** (יתוש בתרגום חופשי) **-** משרתה של ארקנה. ידוע כי גילו הוא 800 שנה. כוחו של מוסקיטו הוא למצוץ את דמם של אויביו באמצעות אפו (בדומה ליתוש).
* אשורה- מלך השדים.